Hamlets-rugbyklub het Saterdag op sy tuisveld ’n gulde geleentheid deur sy bottervingers laat glip toe die span teen Young Peoples van Paarl met 17-22 vasgeval het.
Hamlets het vanaf die afskop beheer geneem en was gou in die besoekers se kwartgebied, maar Diego Arends het met ’n oop doellyn wat wink die bal aangeslaan. Die besoekers het egter weerstand gebied en het beheer oorgeneem.
Die besoekers het sake vir die tuisspan maklik gemaak met swak dissipline en het met ’n rooi kaart en twee geelkaarte in die laaste 25 minute, die wedstryd met 13 manne voltooi.
Verkeerde besluitneming het egter die skaal in die besoekers se guns behou en met sekondes oor het Robin Davids besluit om ’n dwars skop te gee in plaas van om met die agterlyn te probeer.
Die tuisspan het egter die bal gewen en het net die bal oor die kantlyn geneem vir die skeidsregter om die eindfluitjie te blaas.
My sesjarige seun is ’n ekstrovert en maak sommer vinnig maats, terwyl sy jonger broer (nou drie jaar oud) ’n baie skamer en teruggetrokke kind is. Ek wil nie die jongste se persoonlikheid verander nie, maar ek wil net seker maak dat sy selfbeeld goed gevestig is. Hoe bou ek sy selfbeeld?
Kinders met ’n sterk selfbeeld voel gelief, waardig en selfversekerd en word gelukkige, produktiewe grootmense. Kinders word nie met ’n sterk selfbeeld gebore nie; dit word mettertyd gevorm. ’n Ouer moet dus daarop ingestel wees om sy kind se selfbeeld optimaal te ontwikkel. Onthou ook dat ’n introvert nie noodwendig ’n swakker selfbeeld as ’n ekstrovert het nie. Volg gerus die volgende riglyne:
Gee jou kind verantwoordelikheid Laat jou kind ’n ouderdomsgepaste taak uitvoer, soos om vir die hond kos te gee. Dit laat hom waardig voel en bevorder sy probleemoplossingsvaardighede.
Niemand is volmaak nie Gee jou kind die geleentheid om foute te maak en daaruit te leer. Die manier waarop ’n ouer op teleurstellings reageer, beïnvloed ’n kind se selfbeeld.
Wees ’n goeie rolmodel Wanneer jy jou take met passie aanpak en trots op jou werk is, leer jy jou kind om ook trots op sy pogings te wees.
Wees opreg. Kinders is baie bewus van valse komplimente. Wees dus spesifiek wanneer jy jou kind prys. Pleks daarvan om te sê: “Dit is die mooiste prentjie in die wêreld”, kan jy op iets spesifieks fokus wat jou kind spesiaal sal laat voel, soos: “Ek hou daarvan dat jy die hele familie geteken het, jy het selfs pappa se baard geteken!”